CELEX: E2014P0023
Language: sk
Date: 2014-12-01 00:00:00
Title: Žaloba spoločnosti Kimek Offshore AS podaná 1. decembra 2014 proti Dozornému úradu EZVO (Vec E-23/14)

5.2.2015   
            
            
               SK
            
            
               Úradný vestník Európskej únie
            
            
               C 39/4
            
         Žaloba spoločnosti Kimek Offshore AS podaná 1. decembra 2014 proti Dozornému úradu EZVO
   (Vec E-23/14)
   (2015/C 39/04)
   Spoločnosť Kimek Offshore AS, ktorú zastupuje Bjørnar Alterskjær a Robert Lund, advokáti z advokátskej kancelárie ALT, Fridtjof Nansens plass 6, N-0160 Oslo, Nórsko, podala 1. decembra 2014 na Súd EZVO žalobu proti Dozornému úradu EZVO.
   Žalobca žiada súd EZVO, aby:
   
               1.
            
            
               zrušil rozhodnutie Dozorného úradu EZVO č. 225/14/COL z 18. júna 2014 o regionálne rozlíšených príspevkoch na sociálne zabezpečenie v období rokov 2014 – 2020;
            
         
               2.
            
            
               nariadil Dozornému úradu EZVO zaplatenie trov tohto konania.
            
         
      Právna a skutková podstata veci a právny základ žaloby:
   
   
               —
            
            
               Žalobca, podnik Kimek Offshore, je súčasťou skupiny Kimek Group. Podnik Kimek Offshore je spoločnosť poskytujúca služby v oblasti ropného a plynárenského priemyslu a prenajíma hlavne zváračov, zváračov potrubí, mechanikov a inžinierov. Jeho správne a riadiace sídlo sa nachádza v meste Kirkenes v Nórsku.
            
         
               —
            
            
               Vec sa týka žaloby o neplatnosť rozhodnutia, ktorým Dozorný úrad EZVO schvaľuje regionálnu pomoc v Nórsku na obdobie rokov 2014 – 2020.
            
         Žalobca tvrdí, že Dozorný úrad EZVO:
   
               —
            
            
               porušil svoju povinnosť začať formálne vyšetrovacie konanie stanovené v časti I článku 1 ods. 2 protokolu 3 a v oddiele II článku 6 ods. 1 protokolu 3 k Dohode o dozore a súde (oddiele II článku 4 ods. 4 protokolu 3 k Dohode o dozore a súde),
            
         
               —
            
            
               porušil svoju povinnosť podľa článku 16 Dohody o dozore a súde uviesť dôvody rozhodnutia, pokiaľ ide o pravidlá zdaňovania sociálneho zabezpečenia v súvislosti s prenajímaním pracovníkov.